CELEX: E2014C0303
Language: mt
Date: 2014-07-15 00:00:00
Title: Deċiżjoni tal-Awtorità ta' Sorveljanza tal-EFTA Nru 303/14/COL tal-15 ta' Lulju 2014 li tawtorizza lin-Norveġja li tidderoga minn ċerti regoli komuni tas-sikurezza tal-avjazzjoni skont l-Artikolu 14(6) tal-Att imsemmi fil-punt 66n tal-Anness XIII tal-Ftehim dwar iż-Żona Ekonomika Ewropea ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE kif emendat) [2015/1945]

29.10.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 283/18
            
         DEĊIŻJONI TAL-AWTORITÀ TA' SORVELJANZA TAL-EFTA
   Nru 303/14/COL
   tal-15 ta' Lulju 2014
   li tawtorizza lin-Norveġja li tidderoga minn ċerti regoli komuni tas-sikurezza tal-avjazzjoni skont l-Artikolu 14(6) tal-Att imsemmi fil-punt 66n tal-Anness XIII tal-Ftehim dwar iż-Żona Ekonomika Ewropea ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE kif emendat) [2015/1945]
   L-AWTORITÀ TA' SORVELJANZA TAL-EFTA,
   
      Wara li kkunsidrat l-Artikolu 14(6) u (7) tal-Att imsemmi fil-punt 66n tal-Anness XIII għall-Ftehim taż-ŻEE, kif adattat mid-Deċiżjoni tal-Kumitat Konġunt taż-ŻEE Nru 163/2011 tad-19 ta' Diċembru 2011,
      Ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE kif emendat;
      u l-punt FCL.740.A tal-Anness I tal-Att imsemmi fil-punt 66ne tal-Anness XIII tal-Ftehim taż-ŻEE, kif adattat mid-Deċiżjoni tal-Kumitat Konġunt taż-ŻEE Nru 146/2013 tal-15 ta' Lulju 2013,
      Ir-Regolament tal-Kummissjoni (UE) Nru 1178/2011 tat-3 ta' Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill kif emendat;
      it-tnejn kif adattati għall-Ftehim ŻEE permezz tal-Protokoll 1 tiegħu,
   
   Wara li kkunsidra l-opinjoni tal-Kumitat tat-Trasport tal-EFTA mogħtija fit-28 ta' Marzu 2014.
   Billi:
   
               (1)
            
            
               In-Norveġja talbet li taplika ċerta deroga mir-regoli komuni tas-sikurezza tal-avjazzjoni ċivili inklużi fir-regoli li jimplimentaw ir-Regolament (KE) Nru 216/2008.
            
         
               (2)
            
            
               F'konformita mal-Artikolu 14(7) ta' dak ir-Regolament, kif adattat, l-Awtorità ta' Sorveljanza tal-EFTA evalwat il-ħtieġa għad-deroga mitluba, u l-livell ta' protezzjoni li joħroġ minnha, abbażi ta' rakkomandazzjoni mill-Aġenzija Ewropea tas-Sikurezza tal-Avjazzjoni. L-Awtorità tikkonkludi li l-varjazzjoni se tipprovdi għal livell ta' protezzjoni ekwivalenti għal dak miksub bl-applikazzjoni tar-regoli komuni tas-sikurezza tal-avjazzjoni, sakemm jiġu ssodisfati ċerti kundizzjonijiet. L-evalwazzjoni tad-deroga, u l-kundizzjonijiet marbuta mal-applikazzjoni tagħhom, huma deskritti fl-Anness ta' din id-deċiżjoni li tawtorizza d-deroga.
            
         
               (3)
            
            
               F'konformita mal-Artikolu 14(7) tar-Regolament (KE) Nru 216/2008, kif adattat, deroga mogħtija lil Stat Membru wieħed għandha tkun notifikata lill-Istati Membri kollha, li għandhom ikunu intitolati wkoll li japplikaw dik id-deroga.
            
         
               (4)
            
            
               F'konformità mal-Artikolu 1 tad-Deċiżjoni tal-Kumitat Konġunt taż-ŻEE Nru 163/2011 tad-19 ta' Diċembru 2011 u l-punt 3 ittri (a) u (e) tal-Anness tiegħu, it-terminu “Stat(i) Membru/i” għandu jiġi mifhum li qed jinkludi, b'żieda mat-tifsira tiegħu fir-Regolament, l-Istati tal-EFTA; u l-Kummissjoni Ewropea tikkomunika l-informazzjoni dwar tali deċiżjoni li tkun waslet mingħand l-Awtorità ta' Sorveljanza tal-EFTA lill-Istati Membri tal-UE.
            
         
               (5)
            
            
               Din id-deċiżjoni għandha għalhekk tiġi notifikata lill-Istati kollha tal-EFTA, u lill-Kummissjoni Ewropea biex tiġi kkomunikata lill-Istati Membri tal-UE.
            
         
               (6)
            
            
               Id-deskrizzjoni tad-deroga, kif ukoll il-kundizzjonijiet marbuta magħha, għandhom ikunu tali li jippermettu lil Stati Membri oħra fi ħdan it-tifsira tar-Regolament (KE) Nru 216/2008, kif adattati, li japplikaw dik il-miżura meta dawn isibu ruħhom fl-istess sitwazzjoni, mingħajr il-ħtieġa ta' approvazzjoni ulterjuri mill-Awtorità ta' Sorveljanza tal-EFTA, jew il-Kummissjoni, skont il-każ. Madankollu, l-Istati Membri fi ħdan it-tifsira tar-Regolament (KE) Nru 216/2008, kif adattat, għandhom jinnotifikaw l-applikazzjoni tad-derogi peress li jista' jkollhom effetti barra dak l-Istat.
            
         
               (7)
            
            
               Il-miżuri li jsir provvediment għalihom f'din id-Deċiżjoni huma skont l-opinjoni tal-Kumitat tat-Trasport tal-EFTA.
            
         ADOTTA DIN ID-DEĊIŻJONI:
   Artikolu 1
   In-Norveġja tista' tidderoga mir-rekwiżiti fil-punt FCL.740.A tal-Anness I (il-Parti-FCL) tar-Regolament (UE) Nru 1178/2011 kif emendat, kif speċifikat fl-Anness ta' din id-Deċiżjoni.
   Artikolu 2
   L-Istati Membri kollha fi ħdan it-tifsira tar-Regolament (KE) Nru 216/2008, kif adattat, ikunu intitolati japplikaw l-istess miżuri li ssir referenza għalihom fl-Artikolu 1, kif speċifikat fl-Anness ta' din id-Deċiżjoni, u suġġett għall-obbligu ta' notifika stabbilit fl-Artikolu 14(6) tar-Regolament (KE) Nru 216/2008, kif adattat.
   Artikolu 3
   Din id-Deċiżjoni hi indirizzata lin-Norveġja. Hija awtentika fil-lingwa Ingliża.
   Artikolu 4
   Din id-Deċiżjoni tiġi nnotifikata lill-Iżlanda, lil-Liechtenstein, lin-Norveġja u lill-Kummissjoni Ewropea.
   
      Magħmul fi Brussell, il-15 ta' Lulju 2014.
      
         
            Għall-Awtorità ta' Sorveljanza tal-EFTA
         
         Helga JÓNSDÓTTIR
         
            Membru tal-Kulleġġ
         
         Xavier LEWIS
         
            Direttur
         
      
   
   
      ANNESS
      
         DEROGA MIR-RENJU TAN-NORVEĠJA MIR-REGOLAMENT TAL-KUMMISSJONI (UE) Nru 1178/2011
          (1)
         FIR-RIGWARD TA' SIGĦAT SPEĊIFIĊI TA' TITJIR GĦAL ĊERTI KLASSIFIKAZZJONIJIET TA' KATEGORIJA
      
      1.   DESKRIZZJONI TAT-TALBA
      Il-Punt FCL.740.A(b) tal-Anness I (il-Parti-FCL) tar-Regolament (UE) Nru 1178/2011 jistipula kif ġej:
      
         
                     “(b)
                  
                  
                     Validazzjoni mill-ġdid ta' klassifikazzjoni tal-klassi ta' magna waħda u bi bdot wieħed.
                     
                                 (1)
                              
                              
                                 Klassifikazzjonijiet tal-klassi ta' ajruplani b'magna waħda bil-pistin u klassifikazzjoni tat-TMG. Għall-validazzjoni mill-ġdid ta' klassifikazzjoni tal-klassi ta' ajruplani bi bdot wieħed u b'magna waħda bil-pistin jew klassifikazzjoni tal-klassi tat-TMG, l-applikant għandu:
                                 
                                             (i)
                                          
                                          
                                             fi żmien 3 xhur qabel id-data ta' skadenza tal-klassifikazzjoni, jgħaddi minn kontroll tal-profiċjenza fil-klassi rilevanti skont l-Appendiċi 9 ta' din il-Parti ma' eżaminatur; Jew
                                          
                                       
                                             (ii)
                                          
                                          
                                             fi żmien 12-il xahar qabel id-data ta' skadenza tal-klassifikazzjoni, iwettaq 12-il siegħa ta' ħin ta' titjir fil-klassi rilevanti, inklużi:
                                             
                                                         —
                                                      
                                                      
                                                         sitt (6) sigħat bħala PIC,
                                                      
                                                   
                                                         —
                                                      
                                                      
                                                         12-il telgħa u 12-il inżul l-art,
                                                      
                                                   
                                                         —
                                                      
                                                      
                                                         titjira ta' taħriġ ta' mill-inqas siegħa ma' għalliem tat-titjir (FI) jew ma' għalliem tal-klassifikazzjoni tal-klassi (CRI). L-applikanti jkunu eżentati minn din it-titjira jekk ikunu għaddew minn verifika ta' profiċjenza ta' klassifikar ta' klassi jew ta' tip jew test ta' ħiliet fi klwalunkwe klassi oħra jre tip ta' ajruplan.
                                                      
                                                   
                                       
                           
                                 (2)
                              
                              
                                 Meta l-applikanti jkollhom kemm klassifikazzjoni tal-klassi ta' ajruplan fuq l-art b'magna waħda bil-pistin u klassifikazzjoni ta' TMG, dawn jistgħu jissodisfaw ir-rekwiżiti ta' (1) f'kull klassi, u jiksbu validazzjoni mill-ġdid taż-żewġ klassifikazzjonijiet.
                              
                           
                                 (3)
                              
                              
                                 Ajruplani turboprop bi bdot wieħed u b'magna waħda. Għall-validazzjoni mill-ġdid tal-klassifikazzjonijiet tal-klassi ta' turbopropp b'magna waħda, l-applikanti għandhom jgħaddu minn kontroll tal-profiċjenza dwar il-klassi rilevanti skont l-Appendiċi 9 ta' din il-Parti ma' eżaminatur, fi żmien 3 xhur qabel id-data ta' skadenza tal-klassifikazzjoni.”
                              
                           
               
      Permezz ta' ittra datata s-6 ta' Diċembru 2013, il-Gvern tar-Renju tan-Norveġja (“in-Norveġja”) innotifika lill-Awtorità tas-Sorveljanza tal-EFTA (“l-Awtorità”) u lill-Aġenzija Ewropea tas-Sikurezza tal-Avjazzjoni (“l-Aġenzija”) bl-intenzjoni tiegħu li jidderoga minn din id-dispożizzjoni tar-Regolament (UE) Nru 1178/2011 fuq il-bażi tal- Artikolu 14(6) tar- Regolament (KE) Nru 216/2008 kif emendat (2).
      2.   VALUTAZZJONI TAT-TALBA
      2.1.   Il-bżonn
      
      L-Awtorità tqis li jkun xieraq li tippermetti l-ikkreditar trasversali ta' xi ħinijiet speċifikati ta' titjir fl-ajruplani li jaqgħu taħt il-klassifikazzjoni ta' klassi tal-art u tal-baħar ta' ajruplan b'magna b'pistin wieħed (“SEP”) lejn rivalidazzjoni taż-żewġ klassifikazzjonijiet “bl-esperjenza”. Ir-Regolament (UE) Nru 1178/2011 ma jindirizzax din is-sitwazzjoni u lanqas ma jipprovdi ċarezza għal piloti ta' ajruplani anfibji, li toħloq piż bla bżonn fuq id-detenturi tal-liċenzja.
      2.2.   Ekwivalenza tal-livell ta' protezzjoni
      
      In-Norveġja tat ir-raġunijiet segwenti biex turi l-bżonn ta' deroga mir-regola kkonċernata: Il-bdoti li jtajru ajruplan b'magna b'pistin wieħed huma mitluba li jkollhom il-klassifikazzjoni valida tal-klassi (SEP) inkluża fil-liċenzja Part-FCL. Il-Parti-FCL tagħmel dispożizzjonijiet għal żewġ klassifikazzjonijiet tal-klassi ta' SEP. Il-klassifikazzjoni (tal-art) SEP għall-ajruplan li jinżlu fuq l-art (li jkollhom ir-roti jew skis) u klassifikazzjoni SEP (tal-baħar) għall-idroplani (b'buq jew sufruni). Il-Parti-FCL ma tagħmel l-ebda provvediment speċifiku dwar l-ajruplani anfibji (li jistgħu jibdlu l-konfigurazzjoni waqt titjira biex ikunu jistgħu joperaw kemm minn fuq l-art kif ukoll minn fuq l-ilma). Barra minn hekk, bdot li jkun jixtieq jivvalida mill-ġdid il-privileġġi ta' kwalunkwe klassifikazzjoni tal-klassi ta' SEP ikun irid jikkonforma ma' FCL.740.A(b) tal-Anness I (il-Parti-FCL) tar-Regolament (UE) Nru 1178/2011.
      Barra minn hekk, in-Norveġja ssottomettiet li hija diġà aċċettat li ajruplan amfibju jkun jista' jintuża għar-rivalidazzjoni taż-żewġ klassifikazzjonijiet billi jiġi operat kemm bħala ajruplan li jinżel fuq l-art kif ukoll bħala idroplan biex jiġu ssodisfati r-rekwiżiti. Fil-każ ta' ajruplan amfibju, il-karatteristiċi tal-ajruplan għas-sigħat ta' titjir fuq ir-rotta jkunu identiċi. Huwa biss il-fażijiet tas-sewqan fuq l-art, it-tlugћ u l-inżul/l-inżul tal-passiġġieri li huma differenti. Id-dispożizzjonijiet ta' FCL. 740.A(b)(2) diġà jirrikonoxxu li l-esperjenza miksuba f'ajruplani kemm fil-klassifikazzjoni SEP (tal-art) jew TMG jistgħu jintużaw biex jivvalidaw mill-ġdid kemm il-klassifikazzjoni SEP kif ukoll TMG. Ir-rekwiżiti għandhom jirriflettu dak li huwa komuni u dak li hu differenti bejn il-klassijiet.
      L-Aġenzija, wara li analizzat it-talba għal deroga, qablet li l-obbligu fuq bdot li jkollu ż-żewġ klassifikazzjonijiet tal-klassi biex ilesti r-rekwiżiti kollha ta' esperjenza fit-titjir stabbiliti fl-FCL.740.A(b) kemm f'ajruplani li jinżlu fuq l-art kif ukoll f'idroplani mhux meħtieġ u jitfa' piż mhux raġonevoli fuq id-detentur tal-liċenzja.
      Barra minn dan l-Aġenzija nnotat li l-kompitu tat-tfassil tar-regoli FCL.002 li għaddej bħalissa diġà ppropona li tiġi emendata d-dispożizzjoni ta' FCL.740 A(b) biex tkun tinkludi dispożizzjonijiet għar-rivalidazzjoni bl-esperjenza fil-każ ta' bdoti li jkollhom kemm is-SEP (fuq l-art) kif ukoll is-SEP (fuq il-baħar).
      Għaldaqstant, l-Aġenzija kkonkludiet fir-rakkomandazzjoni tagħha għall-applikazzjoni tal-Artikolu 14(6) tar-Regolament (KE) Nru 216/2008 li bil-proposta tan-Norveġja l-livell ta' protezzjoni se jinżamm.
      3.   DESKRIZZJONI TAD-DEROGA
      Id-deroga proposta mid-dispożizzjonijiet ta' punt FCL.740.A(b) tal-Anness I (Part-FCL) tar-Regolament (UE) Nru 1178/2011, hija intiża li tippermetti lill-piloti fil-kmand sigħat bi klassi waħda li jiġu kkreditati b'ħamsa mis-sitt sigħat tal-oħra.
      Għalhekk, id-dispożizzjonijiet ta' FCL.740.A(b)(3) tal-Anness I (il-Parti-FCL) tar-Regolament (UE) Nru 1178/2011 għandhom japplikaw b'dan is-sotto-paragrafu li ġej:
      
         
                     “(3)
                  
                  
                     Meta applikant ikollu klassifikazzjoni ta' klassi kemm ta' ajruplan b'magna waħda bil-pistin tal-art kif ukoll klassifikazzjoni ta' klassi ta' ajruplani b'magna waħda bil-pistin tal-baħar, huma jistgħu jikkonformaw mar-rekwiżiti ta' FCL.740(b)(1)(ii) biex jiġu vvalidati mill-ġdid iż-żewġ klassifikazzjonijiet billi jlestu, fi żmien 12-il xahar qabel id-data ta' skadenza tal-klassifikazzjoni, 12-il siegħa ta' ħin ta' titjir fuq ajruplani b'magna waħda bil-pistin, inklużi:
                     
                                 —
                              
                              
                                 Sitt (6) sigħat bħala pilota fil-kmand f'ajruplani b'pistin wieħed li minnhom tal-inqas siegħa (1) tkun f'ajruplan li jinżel fuq l-art jew f'amfibju li jkun imħaddem bħala ajruplan li jinżel fuq l-art u mill-anqas siegħa (1) tkun f'idroplan jew f'amfibju mħaddem bħala idroplan, kif ukoll
                              
                           
                                 —
                              
                              
                                 12-il tlugħ u nżul fuq l-art u 12-il telgħa u nżul fuq l-ilma, kif ukoll
                              
                           
                                 —
                              
                              
                                 titjira ta' taħriġ ta' mill-inqas siegħa ma' għalliem tat-titjir (FI) jew ma' għalliem tal-klassifikazzjoni tal-klassi (CRI). Din it-titjira ta' taħriġ tista' titlesta f'ajruplan b'magna waħda bil-pistin, idroplan jew amfibju. L-applikanti jkunu eżentati minn din it-titjira jekk ikunu għaddew minn verifika ta' profiċjenza ta' klassifikar ta' klassi jew ta' tip jew test ta' ħiliet jew valutazzjoni tal-kompetenza fi klwalunkwe klassi oħra jre tip ta' ajruplan.”
                              
                           
               
      4.   KUNDIZZJONIJIET MARBUTA MAL-APPLIKAZZJONI TAD-DEROGA
      Din id-deroga tapplika għad-detenturi tal-liċenzji maħruġa skont l-Anness I (il-Parti-FCL) tar-Regolament (UE) Nru 1178/2011.
      5.   APPLIKABBILTÀ ĠENERALI TAD-DEROGA
      L-Istati kollha tal-EFTA jistgħu japplikaw din id-deroga sakemm jiġu ssodisfati l-kundizzjonijiet deskritti fil-punt 4.
      
         (1)  L-Att imsemmi fil-punt 66ne tal-Anness XIII tal-Ftehim taż-ŻEE (ir-Regolament tal-Kummissjoni (UE) Nru 1178/2011 tat-3 ta' Novembru 2011 li jistabbilixxi rekwiżiti tekniċi u proċeduri amministrattivi relatati mal-ekwipaġġi tal-ajruplani tal-avjazzjoni ċivili skont ir-Regolament (KE) Nru 216/2008 tal-Parlament Ewropew u tal-Kunsill kif emendat) kif adattat għall-Ftehim taż-ŻEE permezz tal-Protokoll 1 tiegħu.
      
         (2)  L-Att imsemmi fil-punt 66n tal-Anness XIII tal-Ftehim taż-ŻEE ir-Regolament (KE) Nru 216/2008 tal-Parlament Ewropew u tal-Kunsill tal-20 ta' Frar 2008 dwar regoli komuni fil-kamp tal-avjazzjoni ċivili u li jistabbilixxi Aġenzija Ewropea tas-Sikurezza tal-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE kif emendat) kif adattat għall-Ftehim taż-ŻEE bil-Protokoll 1 tiegħu.